**MINISTERUL MEDIULUI, APELOR ŞI PĂDURILOR**

Direcția politici și strategii silvicultură

Nr. ................../ID/................2020

 **SE APROBĂ**

 **DIRECTOR GENERAL**

 **Ilie MIHALACHE**

**REFERAT DE APROBARE**

În temeiul prevederilor [art. 62 alin. (5)](http://legislatie.just.ro/Public/DetaliiDocumentAfis/203414)  [din Legea nr. 46/2008 - Codul silvic, republicată](http://legislatie.just.ro/Public/DetaliiDocumentAfis/203414), cu modificările și completările ulterioare, a fost emis Ordinul ministrului apelor și pădurilor nr. 1106/2018pentru aprobarea [Regulamentului](http://legislatie.just.ro/Public/DetaliiDocumentAfis/208080) privind organizarea, funcționarea și componența Comisiei de atestare a operatorilor economici pentru activitatea de exploatare forestieră, precum și criteriile de atestare pentru activitatea de exploatare forestieră, care a fost publicat în Monitorul Oficial al României, Partea I, nr. 1010 din 28 noiembrie 2018.

Prezentul proiect de ordin aduce clarificări cu privire la procedurile, criteriile și documentele necesare obținerii certificatului de atestare/reatestare pentru activitatea de exploatare forestieră.

Se aduc clarificări care vizează:

* Persoanele care trebuie să depună cazierul judiciar, în original, și anume: administratorul/administratorii sau pentru președintele consiliului de administrație al operatorului economic, după caz, din care să rezulte că nu a/au fost condamnat/condamnați pentru fapte privind încălcarea regimului silvic. Prin excepție, în cazul ocoalelor silvice se depune cazierul judiciar, în original, pentru șeful ocolului silvic.
* La documentele prin care se face dovada asigurării cu utilaje specifice activităţii de exploatare forestierăs-au introdus și copiile de pe contractul/contractele de leasing și după documentul care face dovada ultimei plăți, în cazul utilajelor cumpărate în leasing.
* La documentele necesare reatestării se depune suplimentar, la comisia de atestare, și certificatul de atestare/reatestare în original.
* Se aduc clarificări cu privire la data de la care curge aplicarea sancțiunii de retragere a certificatului de atestare/reatestare, respectiv de la data aplicării sancțiunii de către comisie sau de la data rămânerii definitive a hotărârii instanței de judecată, în cazul contestării sancțiunii în instanță. Contestarea retragerii certificatului de atestare/reatestare în instanță suspendă executarea sancțiunii retragerii certificatului de atestare/reatestare până la data rămânerii definitive a hotărârii instanței de judecată.
* Se instituie obligația în sarcina ocoalelor silvice de a verifica valabilitatea certificatului de atestare/reatestare înainte de a emite autorizația de exploatare.
* Se modifică anexele nr. 1 și 2, în vederea actualizării persoanelor care fac parte din comisia de atestare și din secretariatul acesteia.

Vă rugăm să fiţi de acord cu elaborarea proiectului de ordin pentru modificarea și completarea [Metodologiei](http://legislatie.just.ro/Public/DetaliiDocumentAfis/204227) privind organizarea, funcționarea și componența Comisiei de atestare a operatorilor economici pentru activitatea de exploatare forestieră, precum și criteriile de atestare pentru activitatea de exploatare forestieră aprobată prin ordinul ministrului apelor și pădurilor nr. 1106/2018.

DIRECTOR

Dănuț IACOB